Հերման Բուրգեր

**Հերման Բուրգեր** (գերմաներեն՝ . ), շվեյցարացի գրող և գրականագետ,, վեպերի, պատմվածքների, բանաստեղծությունների և գիտական աշխատությունների հեղինակ։ Գեղարվեստական երկերում նա իրեն դրսևորել է որպես գրական տարբեր ոճերի վիրտուոզ համադրող և մարդկային հոգու խորաքնին հետազոտող:

## Կենսագրություն
Հերման Բուրգերն իր մանկությունն անցկացրել է Արգաու կանտոնի Մենցիկեն քաղաքում, բուրժուական հարուստ ընտանիքում: Նրա հայրը ապահովագրական տեսուչ և քանդակագործ էր, իսկ մայրը՝ ընտանեկան տնտեսավարման ուսուցչուհի։

Բուրգերի գեղարվեստական շնորհները վաղ են  դրսևորվել, ընդ որում՝ գրելու և նկարելու հետ մեկտեղ նաև երաժշտության ոլորտում. Երիտասարդ տարիներին Բուրգերը ջազ բենդում երեք գործիք է նվագել: Դպրոցն ավարտելուց հետո նա չորս կիսամյակ ճարտարապետություն է սովորել, այնուհետև Ցյուրիխի համալսարանում ուսումնասիրել է գերմանագիտություն և արվեստի պատմություն:

1973 թվականին Բուրգերը գրականագետ Էմիլ Շտայգերի ղեկավարությամբ  պաշտպանել է Պաուլ Ցելանի լեզվի մասին իր պատրաստած տենախոսությունը։ Իր հաբիլիտացիան ձեռք է բերել ժամանակակից շվեյցարական գրականության վերաբերյալ հետազոտություններով և 1975 թվականին դարձել է գերմանական գրականության պրիվատ դոցենտ Ցյուրիխի *տեխնոլոգիական դաշնային ինստիտուտում: Պաշտոնավարել է նաև «Aargauer Tagblat» թերթի խմբագրությունում՝ որպես գերմանական գրականության բաժնի խմբագիր։

1987 թվականին ընտրվել է [[Դարմշտադտ]]ի *լեզվի և գրականության գերմանական ակադեմիայի* անդամ:

Գրողը մահացել է 1989 թվականին, [[Դեղանյութեր|դեղորայքի]] գերդոզավորումից:

== Ստեղծագործություն ==
Հերման Բուրգերի հետաքրքրությունն ուղղված է հասարակական կյանքից դուրս հայտնված մարդկանց՝ այսպես կոչված աուտսայդերների վրա, որոնց նա ներկայացնում է որպես արժանապատիվ մեկուսացածներ: Այդ ճակատագիրը Բուրգերը կիսում է իր հերոսների հետ՝ կա՛մ որպես մեծապես օժտված և միևնույն ժամանակ շատ զգայուն երեխա, որը տառապում է մոր չափազանց սառը վերաբերմունքից, կա՛մ որպես ծանր [[դեպրեսիա]]ներից տանջվող գրող, ում համար գրելը դառնում է փրկության գործընթաց ու միջոց։

Հայտնի գրականագետ Մարսել Ռայխ-Ռանիցկին, ով Հերման Բուրգերին սատարել է նրա ստեղծագործական ուղու հենց սկզբից, գրողի մահից մի քանի օր անց տպագրված հրաժեշտի խոսքում շեշտել է. «Հերման Բուրգերը նկարիչ էր, ով միշտ ձգտում էր կատարելության՝ չխնայելով իրեն։ Նա երջանկության խոր կարոտ ունեցող մարդ էր։ Գերմանական գրականությունը նրա վախճանով կորցրեց բառի ամենաինքնատիպ վարպետներից մեկին»

== Մատենագրություն ==

* *Rauchsignale*, Gedichte, 1967
* *Bork*, Prosastücke, 1970
* *Paul Celan.* *Auf der Suche nach der losteren Sprache*, Ատենախոսություն, Ցյուրիխ
* *Schilten.* *Schulbericht zuhanden der Inspektorenkonferenz* 1976, 2009
* *Diabelli.* *Erzählungen*, 1979 թ
* *Kirchberger Idyllen*, Gedichte, 1980 թ
* *Kleine Welt-ը գունավոր նկարներով.* *Միամիտ Malerei von Elisabeth Hostettler und Texte von Hermann Burger*, 1982 թ
* *Die Künstliche Mutter*, Roman, 1982 
* *Ein Mann aus Wörtern*, 1983 թ
* *Schriftbilder der Natur*, 1985 թ
* *Die allmähliche Verfertigung der Idee beim Schreiben.* *Frankfurter Poetik-Vorlesung*, 1986 թ
* *Blankenburg*, Erzählungen, 1986, 2003
* *Als Autor auf der Stör*, 1987 թ
* *Der Schuss auf die Kanzel*, Eine Erzählung, 1988 թ
* *Tractatus logico-suicidalis.* *Über die Selbsttötung*, 1988 թ
* *Der Puck*, Erzählungen, 1989 թ
* *Brenner* (auf vier Bände angelegt):
** Erster Band. *Brunsleben*, 1989 թ
** Zweiter Band: *Menzenmang*, Kapitel 1–7 ( *Fragment aus dem Nachlass* ), 1992 թ.
* *Der Lachartist*, Aus dem Nachlass, 2009 թ
* *Աշխատություններ ութ հատորով*, 2014 թ
* *Lokalbericht*, Aus dem Nachlass, 2016 թ

== Պարգևներ ==

* 1977թ.՝ *« Շվեյցարական Շիլլեր հիմնադրամի մրցանակ»* անհատական աշխատանքի համար
* 1980՝ *« Կոնրադ Ֆերդինանդ Մեյերի մրցանակ »*
* 1983՝ *« Բադ Հոմբուրգ քաղաքի Ֆրիդրիխ Հոլդերլինի անվան մրցանակ »*
* 1984՝ *« Աարգաուի գրական մրցանակ »*
* 1985՝ *« Ինգեբորգ Բախմանի անվան մրցանակ »*
* 1986. Werkauftrag der Stiftung Pro Helvetia
* 1988թ.՝ *« Շվեյցարական Շիլլեր հիմնադրամի մրցանակ»'' ՝ ստեղծագործական ողջ կյանքի ընթացքում  ձեռք բերած նվաճումների համար

## Ծանոթագրություններ


## Արտաքին հղումներ

* ((de)) Հերման Բուրգերի կենսագրական տվյալները գերմանական ազգային գրադարանի կատալոգում
* ((de)) Հերման Բուրգերի գրվածքները և նրա մասին գրականություն՝ գերմանական ազգային գրադարանի կատալոգում
* ((de)) Հերման Բուրգերի գրվածքները և նրա մասին գրականություն՝ գերմանական թվայնացված գրադարանում
* ((de)) Հերման Բուրգերը FU Berlin գրադարանում
* ((de)) Հերման Բուրգերը շվեյցարական ազգային գրադարանում
* ((de)) Հերման Բուրգերը Historisches Lexikon der Schweiz-ում
* ((de)) Հերման Բուրգերը Die LYRIKwelt-ում
* ((de)) Հերման Բուրգերը Personensuche-ում
* ((en)) 

Կատեգորիա:Շվեյցարացի բանաստեղծներ
Կատեգորիա:Շվեյցարացի արձակագիրներ
Կատեգորիա:Գերմանալեզու գրողներ
Կատեգորիա:Ինքնասպան գրողներ
Կատեգորիա:Շվեյցարացի գրողներ